CELEX: 62006CA0508
Language: el
Date: 2007-11-29 00:00:00
Title: Υπόθεση C-508/06: Απόφαση του Δικαστηρίου (όγδοο τμήμα) της 29ης Νοεμβρίου 2007 — Επιτροπή των Ευρωπαϊκών Κοινοτήτων κατά Δημοκρατίας της Μάλτας (Παράβαση κράτους μέλους — Οδηγία 96/59/ΕΚ — Άρθρο 11 — Διαχείριση των αποβλήτων — Διάθεση των πολυχλωροδιφαινυλίων και των πολυχλωροτριφαινυλίων — Παράλειψη διαβιβάσεως των προβλεπομένων σχεδίων και προγραμμάτων)

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/12
            
         Απόφαση του Δικαστηρίου (όγδοο τμήμα) της 29ης Νοεμβρίου 2007 — Επιτροπή των Ευρωπαϊκών Κοινοτήτων κατά Δημοκρατίας της Μάλτας
   (Υπόθεση C-508/06) (1)
   
   (Παράβαση κράτους μέλους - Οδηγία 96/59/ΕΚ - Άρθρο 11 - Διαχείριση των αποβλήτων - Διάθεση των πολυχλωροδιφαινυλίων και των πολυχλωροτριφαινυλίων - Παράλειψη διαβιβάσεως των προβλεπομένων σχεδίων και προγραμμάτων)
   (2008/C 22/23)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Κωνσταντινίδης και D. Lawunmi)
   
      Καθής: Δημοκρατία της Μάλτας (εκπρόσωποι: S. Camilleri και L. Farrugia)
   Αντικείμενο της υποθέσεως
   Παράβαση κράτους μέλους — Άρθρο 11 της οδηγίας 96/59/ΕΚ του Συμβουλίου, της 16ης Σεπτεμβρίου 1996, για τη διάθεση των πολυχλωροδιφαινυλίων και των πολυχλωροτριφαινυλίων (PCB και PCT) (EE L 243, σ. 31) — Παράλειψη καταρτίσεως και γνωστοποιήσεως στην Επιτροπή, εντός της προβλεπομένης προθεσμίας, των προβλεπομένων από την οδηγία σχεδίων, προγραμμάτων και καταλόγων
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Δημοκρατία της Μάλτας, παραλείποντας να κοινοποιήσει στην Επιτροπή τα σχέδια και προγράμματα που προβλέπει το άρθρο 11 της οδηγίας 96/59/ΕΚ του Συμβουλίου, της 16ης Σεπτεμβρίου 1996, για τη διάθεση των πολυχλωροδιφαινυλίων και των πολυχλωροτριφαινυλίων (PCB και PCT), παρέβη τις υποχρεώσεις που υπέχει από το εν λόγω άρθρο 11, σε συνδυασμό με το άρθρο 54 της Πράξεως περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση και περί των προσαρμογών των Συνθηκών επί των οποίων βασίζεται η Ευρωπαϊκή Ένωση.
            
         
               2)
            
            
               Καταδικάζει τη Δημοκρατία της Μάλτας στα δικαστικά έξοδα.
            
         
      (1)  ΕΕ C 56 της 10.3.2007.